Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 454

9. A taneszköz-kiválasztás elvei A szakiskolai képzésben nincs hagyománya a táncoktatásnak, ezért a személyi és tárgyi feltételeket újonnan kell biztosítani. Személyi feltételek: A program sikerének alapfeltétele a tánctanár szakmai felkészültsége, módszertani kultúrájának nyitottsága. A rendelkezésre álló rövid időkeret, valamint a csoportok várhatóan magasabb létszáma indokolná egy férfi és egy női tánctanár egyidejű alkalmazását, amely a foglalkozások hatékonyságát, hangulatát jelentősen megnövelné. Tárgyi feltételek: – próbaterem (tornaterem, nagyobb méretű, nem köves burkolatú tanterem) – alkalmas bútorzat (székek, kiadványok tárolására alkalmas szekrény, asztal) – öltözők, zuhanyzók – taneszközök: tévé, videó – kétkazettás magnó – CD-lejátszó – a tánctanításhoz szükséges video- és hangkazetták 2006/79/II. szám – diavetítő – diaképek (népviselet) – Európa-térkép – vetítőállvány és vetítőernyő – számítógép – projektor Tanári segédeszközök: – Power Point programmal rendelkező számítógép – A tananyag mellékleteként szükség van egy olyan multimédiás (CD-ROM) anyag elkészítésére, amely a tantervben szereplő modulok szerint dolgozná fel a tanított táncok film és hangzóanyag részeit. Tanulói eszközök: – mozgást nem korlátozó ruha – kényelmes cipő – hangkazetta, CD.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes